Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: azok az alap- vagy mesterfokozatot adó szakok, illetve a felsőoktatásról szóló 1993. évi LXXX. törvény szerinti
Paragraph Index: 2059

7. A mesterképzési szak képzési célja, az elsajátítandó szakmai kompetenciák: A képzés célja olyan szakemberek képzése, akik megszerzett termelési, kereskedelmi, marketing és pénzügyi elméleti és módszertani ismereteik birtokában, valamint megfelelő ökológiai szemlélet birtokában képesek az agrártermelés és üzleti szektor kapcsolatrendszerében, makro- és mikrogazdasági összefüggéseiben vezetői szakmai feladatok ellátására. A végzettek alkalmasak agrárvállalkozások alapítására, működtetésére, tevékenységük elemzésére és komplex fejlesztési feladatok megoldására, valamint az ágazati sajátosságok figyelembevételével a kapcsolódó pénzügyi folyamatok irányítására, elemzésére, a marketing és kereskedelmi tevékenység menedzselésére. Megfelelő ismeretekkel és készségekkel rendelkeznek tanulmányaik doktori képzés keretében történő folytatásához.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes